**Ministru kabineta noteikumu projekta “Grozījumi Ministru kabineta 2004. gada 24. augusta noteikumos Nr. 740 “Noteikumi par stipendijām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījumi Ministru kabineta 2004.gada 24.augusta noteikumos Nr.740 “Noteikumi par stipendijām”” (turpmāk – noteikumu projekts) izstrādāts, lai precizētu minimālās un paaugstinātas stipendijas piešķiršanas nosacījumus, kas izriet no Ministru kabineta 2020.gada 2.jūnija noteikumu Nr.332 “Noteikumi par valsts profesionālās vidējās izglītības standartu un valsts arodizglītības standartu” (turpmāk – MK noteikumi Nr.322) noteiktajām prasībām.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Izglītības un zinātnes ministrijas (turpmāk – ministrija) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Stipendiju piešķiršanas kārtību un tās apmēru nosaka Ministru kabineta 2004.gada 24.augusta noteikumi Nr.740 “Noteikumi par stipendijām” (turpmāk – noteikumi Nr.740), kas ir izdoti, pamatojoties uz Augstskolu likuma 52.panta trešo daļu un Izglītības likuma 14.panta 23.punktu. Noteikumu Nr.740 20.punkts nosaka, ka izglītojamais, kurš profesionālās izglītības iestādē klātienē apgūst profesionālās pamatizglītības, arodizglītības vai profesionālās vidējās izglītības programmu (izglītības programmas īstenošanas ilgums ir vismaz viens gads), no stipendiju fonda var saņemt ikmēneša stipendiju. Izglītojamā stipendijas apmērs ir atkarīgs no mācību rezultātiem, līdz ar to par noteiktiem mācību rezultātiem un aktivitāti profesionālās izglītības iestādes sabiedriskajā dzīvē jauniešiem ir iespēja saņemt paaugstinātu ikmēneša stipendiju. No 2020.gada 1.septembra ir stājušies spēkā Ministru kabineta 2020.gada 2.jūnija noteikumi Nr.332 “Noteikumi par valsts profesionālās vidējās izglītības standartu un valsts arodizglītības standartu” (turpmāk – noteikumi Nr.332), kas nosaka, ka ar 2020.gada 1.septembri pakāpeniski tiek ieviestas jaunas profesionālās izglītības satura prasības, proti, ar 2020./21. mācību gadu – I kursā, 2021./22. mācību gadu – II kursā un 2022./23. mācību gadā jauno saturu ieviesīs arī III kursā, pabeidzot jaunā satura ieviešanu visos vispārējās izglītības posmos un paredzot, ka pēctecīgi profesionālajā izglītībā jaunais saturs tiks īstenots arī IV kursā.Līdz ar to izglītojamie, kas mācības uzsākuši no 2020.gada 1.septembra, proti, I kursā, profesionālās izglītības programmu saturu apgūst atbilstoši noteikumu Nr.332 prasībām, savukārt izglītojamie, kas uzsākuši mācības līdz 2020.gada 31.augustam, proti, mācās II – IV kursā, turpina profesionālās izglītības programmu satura apguvi atbilstoši Ministru kabineta 2000.gada 27.jūnija noteikumu Nr.211 “Noteikumi par valsts profesionālās vidējās izglītības standartu un valsts arodizglītības standartu” (turpmāk – noteikumi Nr.211) prasībām.Lai nodrošinātu visās profesionālās izglītības iestādēs vienotu izpratni par valsts profesionālās izglītības standarta prasībām, piemērojot mācību rezultātus stipendiju piešķiršanā, ir izstrādāti grozījumi noteikumos Nr.740, kas nosaka stipendiju piešķiršanas nosacījumus atbilstoši mācību sasniegumiem.Ievērojot minēto, ir sagatavots noteikumu projekts, kas paredz precizēt minimālās un paaugstinātas stipendiju piešķiršanas nosacījumus attiecībā uz I kursa izglītojamajiem, kas mācības uzsākuši no 2020.gada 1.septembra, kad stājās spēkā noteikumu Nr.332 20.punktā noteiktais un 2.pielikuma prasības, kas paredz ka visā profesionālajā saturā izglītojamajiem, kas uzsākuši mācības 2020./21. mācību gadā, proti, no 2020.gada 1.septembra, vērtējumam ir jābūt vismaz vidējā līmenī – tas ir 5 ballēm (viduvēji). Savukārt visos vispārējās vidējās izglītības mācību priekšmetu kursos (pamatkursā, padziļinātajā, specializētajā) – vismaz 4 ballēm (gandrīz viduvēji).Lai arī noteikumi Nr.332 konkrēti neparedz, ka mācību priekšmetu, moduļu vērtējumā (jebkurā moduļa vai mācību priekšmeta mēneša vai semestra vērtējumā, ja modulis vai mācību priekšmets nav noslēdzies) profesionālajā saturā sekmīga atzīme ir vismaz 5 (piecas) balles, tomēr vērtējums, kas ir zemāks par piecām ballēm, nav pietiekams profesionālās kvalifikācijas ieguvei. Līdz ar to izglītojamā sekmes, kas profesionālo kompetenču modulī vai profesionālajā mācību priekšmetā, mūžizglītības kompetenču modulī ir zemākas par piecām ballēm, nevar tikt uzskatītas par labām vai izcilām, kas pēc būtības ir priekšnoteikums paaugstinātas stipendijas iegūšanai. Lemjot par paaugstinātas stipendijas piešķiršanu, ņem vērā nosacījumus, ka sekmīgs I kursa izglītojamais atbilstoši noteikumu Nr.332 20.punktā noteiktajam un atbilstoši 2.pielikumā noteiktajam ir izglītojamais, kas vispārējās vidējās izglītības mācību priekšmetu kursā ir ieguvis mēneša vidējo, semestra vai galīgo (mācību priekšmeta ietvaros ņem vērā vienu no minētajiem vērtējumiem)vērtējumu, kas nav zemāks par 4 (četrām) ballēm, un, kas, atbilstoši valsts profesionālās vidējās izglītības un arodizglītības standartā noteiktajam, profesionālo kompetenču modulī vai profesionālajā mācību priekšmetā, mūžizglītības kompetenču modulī ir saņēmis mēneša vidējo, semestra vai galīgo (moduļa vai mācību priekšmeta ietvaros ņem vērā vienu no minētajiem vērtējumiem)vērtējumu, kas nav zemāks par 5 (piecām) ballēm, savukārt sekmīgs II, III, IV kursa izglītojamais vai izglītojamais, kas uzsācis mācības līdz 2020.gada 31.augustam, atbilstoši noteikumu Nr.332 26.punktam un noteikumu Nr.211 4. un 5.pielikumam ir izglītojamais, kas mācību priekšmetā, modulī, praktiskajās mācībās un kvalifikācijas praksē ir saņēmis mēneša vidējo, semestra vai galīgo (moduļa vai mācību priekšmeta ietvaros ņem vērā vienu no minētajiem vērtējumiem)vērtējumu, kas nav zemāks par 4 (četrām) ballēm vai “ieskaitīts”.Tādējādi noteikumu projektā ir noteikts, ka paaugstinātas stipendijas saņemšanai visā profesionālajā saturā izglītojamajiem, kas uzsākuši mācības no 2020.gada 1.septembra, kas pamatā ir I kursa izglītojamie, vērtējumam jābūt vismaz 5 ballēm (viduvēji). . Izglītojamajam stipendiju vasaras brīvlaikā un, turpinot mācības, mācību gada pirmajā mēnesī piešķir atbilstoši iepriekšējā mācību gada otrā semestra vai galīgā vērtējuma mācību rezultātiem, ja mācību priekšmets vai modulis ir noslēdzies, vienlaikus nepiemērojot neattaisnoti kavētu stundu skaitu mēnesī, proti, noteikumu 22.3.apakspunktu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija.  |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz profesionālās izglītības iestāžu izglītojamiem un viņu likumiskajiem pārstāvjiem.  |
| 2. | Tiesiskā regulējuma ietekme uz tautsaimniecību un administratīvo slogu | Profesionālās izglītības iestāžu izglītojamiem un viņu likumiskajiem pārstāvjiem, kā arī profesionālās izglītības iestāžu personālam noteikumu projekta regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē būs iesaistītas profesionālās izglītības iestādes, nozaru ministrijas, pašvaldības.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz valsts pārvaldes funkcijām un institucionālo struktūru.Jaunas institūcijas netiek veidotas.Esošās institūcijas netiek likvidētas vai reorganizētas. |
| 3. | Cita informācija | Ministrija izstrādā vadlīnijas stipendiju piešķiršanai profesionālās izglītības programmu izglītojamiem.  |

Izglītības un zinātnes ministre Ilga Šuplinska

Vizē:

Valsts sekretāra

pienākumu izpildītājs Jānis Volberts

I.Terinka, 67047975

Inese.Terinka@izm.gov.lv

M.Platonovs, 67507837

Maksims.Platonovs@ikvd.gov.lv

A.Imanta, 67047955

Alla.Imanta@izm.gov.lv

R.Saksons, 67503753

ronalds.saksons@visc.gov.lv